Source: https://www.najpravo.sk/dovodove-spravy/rok-2011/125-2011-z-z.html
Timestamp: 2020-02-19 04:29:39+00:00
Document Index: 6989416

Matched Legal Cases: ['§ 55', '§89', '§ 43', '§ 12', '§ 43', '§ 43', '§ 43', '§ 54', '§ 16', '§ 89', '§ 89', '§ 43', '§ 43', '§ 92', '§ 89', '§ 91', '§ 89', '§ 89', '§ 92', '§ 98', '§ 89', '§ 89', '§ 113', '§ 113', '§ 92', '§ 89', '§ 81', '§ 83', '§ 84', '§ 86']

125/2011 Z. z. | Rok 2011 | Najprávo.sk - najlepší právny poradca
28.4. 2011, 17:38 | Edmund Horváth
Dôvodová správa + Spoločná správa výborov + link na pozmeňujúce návrhy
Návrh novely vysokoškolského zákona vyplýva z nálezu Ústavného súdu Slovenskej republiky, ktorý na svojom zasadnutí dňa 26.5.2010 rozhodol, že § 55 ods. 7 v tretej a štvrtej vete a §89 ods. 5 zákona 131/2002 Z.z. o vysokých školách a o zmene a doplnení niektorých zákonov v znení neskorších predpisov nie sú v súlade s Ústavou Slovenskej republiky.
Návrh zákona je v súlade s Ústavou SR, ústavnými zákonmi SR, platným právnym poriadkom SR, medzinárodnými zmluvami, ktorými je Slovenská republika viazaná a inými medzinárodnými dokumentmi, ktorými je SR viazaná.
Ruší sa v súlade s nálezom Ústavného súdu Slovenskej republiky ustanovenie, ktorým sa určuje počet prijímaných študentov na externé štúdium.
Ruší sa v súlade s nálezom Ústavného súdu Slovenskej republiky ustanovenie, na základe ktorého časť externých študentov platila školné a časť externých študentov vysokej školy školné neplatila.
Stanovuje sa účinnosť navrhovaného zákona.
výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Martina FRONCA, Pavla HRUŠOVSKÉHO a Pavla ABRHANA na vydanie zákona, ktorým sa mení a dopĺňa zákon 131/2002 Z. z. o vysokých školách a o zmene a doplnení niektorých zákonov v znení neskorších predpisov vo výboroch Národnej rady Slovenskej republiky v druhom čítaní (tlač 181)
Národná rada Slovenskej republiky uznesením z 15. decembra 2010 č. 260 sa uzniesla prerokovať návrh poslancov Národnej rady Slovenskej republiky Martina FRONCA, Pavla HRUŠOVSKÉHO a Pavla ABRHANA na vydanie zákona, ktorým sa mení a dopĺňa zákon 131/2002 Z. z. o vysokých školách a o zmene a doplnení niektorých zákonov v znení neskorších predpisov vo výboroch Národnej rady Slovenskej republiky v druhom čítaní a prideliť ho týmto výborom:
Výboru Národnej rady Slovenskej republiky pre vzdelávanie, vedu, mládež a šport.
Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a súčasne určila lehoty na jeho prerokovanie.
K návrhu poslancov Národnej rady Slovenskej republiky Martina FRONCA, Pavla HRUŠOVSKÉHO a Pavla ABRHANA na vydanie zákona, ktorým sa mení a dopĺňa zákon 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 181) zaujali výbory Národnej rady Slovenskej republiky tieto stanoviská:
Ústavnoprávny výbor Národnej rady Slovenskej republiky v prijatom uznesení č. 125 z 25. januára 2011 a
a šport v prijatom uznesení č. 46 z 19. januára 2011
zhodne odporúčali Národnej rade Slovenskej republiky vládny návrh zákona schváliť so zmenami a doplnkami, ktoré sú uvedené v IV. časti tejto spoločnej správy.
Pred 1. bod sa vkladajú nové 1. až 3. bod, ktoré znejú:
„1. V § 43 ods. 1 posledná veta znie:
„Ostatní študenti môžu štúdiom na vojenských vysokých školách získať vysokoškolské vzdelanie druhého alebo tretieho stupňa; na náklady spojené s vysokoškolským vzdelávaním týchto študentov prispieva ministerstvo na základe dohody s Ministerstvom obrany Slovenskej republiky (ďalej len „ministerstvo obrany")."
Ministerstvo obrany Slovenskej republiky zodpovedá v súlade s § 12 ods. 1 písm. a) a b) zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov za riadenie a kontrolu obrany Slovenskej republiky a výstavbu, riadenie a kontrolu ozbrojených síl Slovenskej republiky. Na zabezpečenie plnenia týchto úloh a na realizáciu úloh bezpečnostnej a obrannej politiky štátu je treba systematicky a pravidelne pripravovať civilných odborníkov v oblasti obrany a bezpečnosti, a to získaním vysokoškolského vzdelania druhého a tretieho stupňa na vojenskej vysokej škole.
V nadväznosti na uvedené sa rieši forma prispievania na uhrádzanie nákladov na štúdium civilných študentov na vojenskej vysokej škole analogicky, ako je táto forma upravená pre policajné vysoké školy.
2. V § 43 ods. 5 sa vypúšťajú slová „Slovenskej republiky (ďalej len „ministerstvo obrany").
Legislatívno-technická úprava. Legislatívna skratka je zavedená v § 43 ods. 1.
3. V § 43 ods. 15 sa vypúšťajú slová „§ 54 ods. 18,"."
Doterajšie 1. až 3. bod sa označujú ako 4. až 6. bod.
Touto úpravou sa umožňuje, aby aj vojenská vysoká škola poskytovala štipendium pre študentov v doktorandskom študijnom programe v dennej forme štúdia za podmienok a v rozsahu ako na iných vysokých školách.
Vypúšťa sa bod 1.
Predmetné ustanovenia sa k 14. 2. 2011 stanú neplatnými, čím sa automaticky vypustia pred navrhovanou účinnosťou poslaneckého návrhu zákona. S ohľadom na legislatívny proces nevidíme možnosť skoršej účinnosti poslaneckého návrhu zákona.
„2. V § 16a ods. 6 sa slová „§ 89 ods. 8" nahrádzajú slovami „§ 89 ods. 7"."
Za bod 2 sa vkladajú nové body 3 až 9, ktoré znejú:
„3. V § 43 ods. 5 sa vypúšťa písmeno s).
4. V § 43 ods. 15 sa vypúšťajú slová „§ 92 ods. 4 druhá veta,".
5. V § 89 sa doterajšie odseky 6 až 12 označujú ako odseky 5 až 11.
6. V § 91 ods. 4 sa slová „§ 89 ods. 3 až 12" nahrádzajú slovami „§ 89 ods. 3 až 11".
7. V § 92 odseky 3 a 4 znejú:
(4) Študent verejnej vysokej školy v dennej forme štúdia je povinný uhradiť ročné školné, ak mu vznikne povinnosť uhradiť ročné školné podľa odseku 5 alebo odseku 6. Študent verejnej vysokej školy v externej forme štúdia je povinný uhrádzať ročné školné v každom roku štúdia.".
8. V § 98 ods. 4 sa slová „§ 89 ods. 2 a 8" nahrádzajú slovami „§ 89 ods. 2 a 7".
9. Za § 113ac sa vkladá § 113aca, ktorý vrátane nadpisu znie:
Prechodné ustanovenie k právnej úprave účinnej od 15. marca 2011
Študent verejnej vysokej školy alebo štátnej vysokej školy, ktorý bol prijatý na bezplatný študijný program v externej forme štúdia podľa doterajších predpisov, dokončí toto štúdium bezplatne; to neplatí, ak mu počas štúdia vznikne povinnosť uhradiť školné podľa § 92 ods. 5 alebo ods. 6."."
Vzhľadom na výslovne ustanovenú povinnosť všetkých študentov v externej forme štúdia sa vypúšťajú obsolentné ustanovenia vo vzťahu k vojenským vysokým školám.
Vzhľadom na to, že § 89 ods. 5 stratí 14. 2. 2011 platnosť (a po tomto dátume ho nie je možné vypustiť), navrhuje sa prečíslovanie ostatných odsekov, čím sa dosiahne správnosť vnútorných odkazov, ktoré materiál neupravuje.
Spresňuje sa postup pri určovaní maximálneho ročného školného pre dennú formu štúdia aj pre externú formu štúdia. Zároveň sa výslovne upravuje povinnosť hradiť školné pre študentov v externej forme štúdia.
V súvislosti s princípom právnej istoty sa študentom prijatým na študijné programy v externej forme štúdia, ktoré vysoké školy určili ako bezplatné umožňuje dokončiť štúdium za podmienok, za ktorých boli na štúdium prijatí.
Doterajší 3. bod sa označuje ako čl. II, ktorý znie:
Tento zákon nadobúda účinnosť 15. marca 2011.".
V súlade s platnými legislatívnymi pravidlami sa v novele zákona účinnosť upravuje v samostatnom článku. Zmena účinnosti sa navrhuje v nadväznosti na priebeh legislatívneho procesu v záujme zachovania lehôt ústavných činiteľov a potrebnej legisvakačnej lehoty.
Gestorský výbor odporúča Národnej rade Slovenskej republiky hlasovať
o návrhoch uvedených v bodoch 1 až 5 spoločne a tieto schváliť.
Gestorský výbor na základe stanovísk výborov, vyjadrených v ich uzneseniach uvedených v III. časti tejto spoločnej správy, odporúča Národnej rade Slovenskej republiky návrh poslancov Národnej rady Slovenskej republiky Martina FRONCA, Pavla HRUŠOVSKÉHO a Pavla ABRHANA na vydanie zákona, ktorým sa mení a dopĺňa zákon 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 181) schváliť v znení pozmeňujúcich a doplňujúcich návrhov uvedených v tejto spoločnej správe.
Predmetná spoločná správa výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Martina FRONCA, Pavla HRUŠOVSKÉHO a Pavla ABRHANA na vydanie zákona, ktorým sa mení a dopĺňa zákon 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 181) bola schválená uznesením Výboru Národnej rady Slovenskej republiky pre vzdelávanie, vedu, mládež a šport (gestorský výbor) z 31. januára 2011 č. 52.
Týmto uznesením výbor zároveň poveril spoločného spravodajcu Miroslava Beblavého, aby na schôdzi Národnej rady Slovenskej republiky informoval o výsledku rokovania výborov, stanovisku a návrhu gestorského výboru a zároveň ho poveril predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.
Bratislava január 2011
125/2011 Z. z. ZÁKON, ktorým sa mení a dopĺňa zákon č. 131/2002 Z. z. o vysokých školách...